Komisjonileping
Märkus: Käesolev näidis on koostatud lähtudes lepingupooltest, kes tegutsevad oma majandus- või kutsetegevuses ning on tootja ja müüja. 
Käesolev leping on sõlmitud Tallinnas,		 		"_____"_________________ 200_.a.
___________________(juriidilise isiku ärinimi), asukohaga ____________, registrikoodiga _________________, mida esindab juhatuse liige ______________________või volikirja alusel  ____________________ (edaspidi nimetatud Komitent) ühelt poolt ja 
___________________(juriidilise isiku ärinimi), asukohaga ____________, registrikoodiga _________________, mida esindab juhatuse liige ______________________või volikirja alusel  ____________________(edaspidi nimetatud Komisjonär) teiselt poolt,
keda nimetatakse edaspidi eraldi Pool või ühiselt Pooled, 
sõlmisid käesoleva lepingu (edaspidi nimetatud Leping) alljärgnevas:
1. Lepingu objekt
1.1. Käesoleva Lepingu kohaselt võtab Komisjonär Komitendi käest vastu realiseerimiseks _________________ (kauba nimetus) orienteeruvas mahus _____________(____________) tükki (edaspidi nimetatud Kaup või Kaubad). 
Komitent kohustub maksma Komisjonärile komisjonitasu ____(_______) % realiseeritud Kauba maksumusest. 
Kaup peab vastama valmistajatehase poolt kinnitatud tingimustele, standarditele ja olema varustatud kõigi vajalike sertifikaatide ja garantiitingimustega.
1.1.1. Komitendi poolt üle antud kaubapartii koguselist (aluste arv) ja kvaliteedilist (nähtavad vigastatud kogused alustel) vastavust kontrollib Komisjonär Kauba vastuvõtmisel. Kauba vastuvõtmisel ilmnenud lahknevused saatedokumentidega Kauba nomenklatuuri, koguse või kvaliteedi osas fikseeritakse Kauba üleandmise-vastuvõtmise käigus Komitendi ja Komisjonäri esindajate poolt koostatavas aktis, mis lisatakse Kauba üleandmist ja vastuvõttu tõendavatele saatedokumentidele.
1.2. Komitent annab Komisjonärile Kauba üle järgmiste hindadega: ____________________________.
Märkus: Soovitav lisada tooted ja hind või viidata lepingu lisale, milleks on arve-saateleht. 
1.3. Komisjonäril on õigus iseseisvalt Kauba hindu alandada kuni _____(________)% ulatuses punktis 1.2. nimetatud hindadest, kuid mitte varem kui ______(_______) kuu möödudes arvates Kauba üleandmisest Komisjonärile. Üle nimetatud protsendi võib Kauba hinna muutmine toimuda Komitendi eelneval nõusolekul.
1.4. Kuni Kaupade realiseerimiseni või nende tagasivõtmiseni on Kaup Komitendi omand. Komisjonäril ei ole õigust sõlmida allkomisjonilepingut Kaupade realiseerimiseks ilma Komitendi eelneva kirjaliku nõusolekuta.
1.5. Komitent annab Komisjonärile müügitoena üle reklaammaterjalid (kataloogid, reklaamlehed, plakatid, kaubanäidised (stendid) tasuta. Stend on Komitendi omand ja kuulub Komisjonäri poolt tagastamisele peale käesoleva Lepingu lõppemist.
2. Lepingu kehtivus
2.1. Käesolev Leping jõustub sõlmimise kuupäevast ja on tähtajatu.
3. Arveldused
3.1. Komisjonär on kohustatud igakuiselt jooksva kuu _______kuupäevaks esitama Komitendile aruande, kus ta näitab ära kuu jooksul realiseeritud  Kauba kogused. Aruande alusel väljastab Komitent Komisjonärile arve Kauba eest tasumisele kuuluvate summade ülekandmiseks. Komitendi poolt väljastatud arvel olev summa kuulub ülekandmisele 10 (kümne) kalendripäeva jooksul arvates arvel olevast kuupäevast. Komisjonäri poolt tasumisega viivitamisel on Komitendil õigus nõuda Komisjonärilt viivise tasumist summas 0,1 % (null koma üks protsenti) tasumisega viivitatud summast iga tasumisega viivitatud kalendripäeva eest.
4. Ostjate pretensioonide lahendamine
4.1. Ostjate pretensioonid seoses realiseeritud Kauba puudustega lahendab Komisjonär. Komisjonär on kohustatud koheselt edastama Komitendile ostja pretensiooni. Komitent on kohustatud kas tagama Kauba puuduste tasuta kõrvaldamise või Kauba ümber vahetama nõuetekohase kvaliteediga kauba vastu või Kauba tagasi võtma, ostjale Kauba eest makstud summa tagastamisega, kui ta ei tõenda, et puudused tekkisid ostja poolt Kauba kasutamise või hoidmise eeskirjade rikkumise tõttu. Kaup toimetatakse Komitendile tagasi Komitendi kulul. Komitent võib volitada Komisjonäri tagastama ostjale Kauba eest tasutud summa.
5. Poolte vastutus
5.1. Komisjonär vastutab Komitendi ees tema juures asuva Komitendi Kauba kaotsimineku, puudujäägi või rikkumise eest, kui ta ei tõenda, et Kauba kaotsiminek, puudujääk või rikkumine toimusid mitte tema süü läbi.
5.2. Komisjonäri poolt Kauba müümisel ilma Komitendi eelneva nõusolekuta käesolevas Lepingus sätestatust madalamate hindadega, on Komisjonär kohustatud hüvitama Komitendile hinnavahe.
5.3. Alapunktis 5.2. sätestatut ei rakendata, kui Kaup on olnud müügil rohkem kui _____________________kuud ning Komitent on keeldunud nii Kauba tagasivõtmisest kui ka Kauba hinna alandamisest või Komitent ei ole reageerinud Komisjonäri kirjalikele järelepärimistele. Sellisel juhul on Komisjonäril õigus alandada Kauba hinda ilma Komitendi eelneva nõusolekuta alates 10 (kümnendast) kalendripäevast peale vastava kirjaliku teate väljasaatmist Komitendile.
6. Lepingu muutmine ja lõppemine 
6.1. Käesoleva Lepingu muudatused vormistatakse kirjalikult ja  need kehtivad pärast allakirjutamist Poolte esindajate poolt või Poolte poolt määratud kuupäevast.
6.2. Käesolev Leping lõpeb Lepingu ülesütlemisel Poole poolt, Poolte kokkuleppel või lõppemisel muul alusel.  
6.3. Poolel on õigus Leping igal ajal olenemata põhjusest üles öelda, teatades sellest teisele Poolele kirjalikult ette vähemalt 30 (kolmkümmend) kalendripäeva. 
6.4. Kui üks Pool rikub Lepingut ja ta ei ole rikkumist lõpetanud või kõrvaldanud 10 (kümne) kalendripäeva 
jooksul arvates teiselt Poolelt vastava teate saamisest, on teisel Poolel õigus Leping ilma etteteatamistähtajata üles öelda. 
6.5. Komisjonäril on õigus Leping üles öelda  10 (kümne) kalendripäevase etteteatamisega, kui  Kaubad on olnud müügil vähemalt ______(__________) kuud, kuid neid ei ole õnnestunud realiseerida.
7. Kaupade käsutamine pärast Lepingu lõppemist 
7.1. Käesoleva Lepingu lõppemisel on Komitent kohustatud 15 (viieteistkümne) kalendripäeva jooksul Kaubad Komisjonäri juurest ära viima. Kui Komitent Kaupu nimetatud tähtajaks ära ei vii, on Komisjonäril õigus Kaubad realiseerida Komisjonäri poolt määratud hinnaga. 
8. Muud tingimused
8.1. Lepingus ettenähtud juhtudel loetakse teade edastatuks või kokkulepe sõlmituks või nõusolek antuks kirjalikus vormis, kui teade või nõusolek on edastatud teisele Poolele posti, e-posti või faksi teel või kokkulepe on sõlmitud kirjalikus vormis või e-posti või faksi teel.
8.2. Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.
8.3. Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Lepingust tulenevaid vaidlusi ei õnnestu lahendada Poolte läbirääkimistega, lahendatakse vaidlus kostja asukohajärgses kohtus. 
8.4. Käesolev Leping on koostatud eesti keeles 2 (kahes) identses eksemplaris, millest kumbki Pool saab ühe eksemplari.
Poolte kontaktandmed:
Komitent: __________________________________________________________
Komisjonär:_________________________________________________________
Komitent: ____________________________	Komisjonär: ____________________________